Padinski procesi
Grupu padinskih procesa čine tri geomorfološka procesa: deluvijalni, proluvijalni i koluvijalni. Oni se javljaju na padinama i po pravilu deluju udruženo. Prelaze jedan u drugi. Njihovi efekti se izdvajaju tek u ekstremnim slučajevima.

Bitne karakteristike padinskih procesa su:

 deluvijalni, proluvijalni i koluvijalni proces su prostorno i vremenski neodvojivi. Sva tri procesa se javljaju na padinama i kosinama, razvijaju se na istom mestu i u isto vreme, deluju udruženo i često prelaze jedan u drugi;

 sva tri procesa su prostorno ograničena. Brdske padine, odnosno dolinske strane, ili kosine načinjene ljudskom delatnošću, na kojima se javljaju, imaju ograničene dimenzije koje se najčešće kreću u hektometarskom, ili dekametarskom, ređe kilometarskom redu veličina;

 sva tri procesa su vremenski ograničena. Njihovo trajanje se prati tokom jednog ljudskog veka i najčešće se meri danima, ponekad nedeljama, a ređe i godinama, ili desetinama godina;

 padinski procesi su višestruko obnovljivi u kratkim vremenskim intervalima, koji se takođe prate tokom jednog ljudskog veka. Ti intervali mogu trajati danima, nedeljama i godinama, a mnogo ređe desetinama i stotinama godina.

Povezano 
 Geomorfologija
 Geomorfološki proces
 Deluvijalni proces
 Proluvijalni proces
 Koluvijalni proces

Geomorfologija